alibayram/wikipedia-40-langs huggingface dataset:
Semitisme

Semitisme er interesse og respekt for det jødiske samfund og dets historiske, kulturelle og religiøse betydning. Semitisme opfattes af nogle som det modsatte af antisemitisme.

En semitisme betegner endvidere en vending eller udtryksform, der er en mere eller mindre direkte oversættelse fra et semitisk sprog og ikke hører naturligt hjemme i det sprog, hvor den optræder.

Se også 
 antisemitisme
 jødedom
 semit

Referencer 
 Alan Edelstein. An Unacknowledged Harmony: Philo-Semitism and the Survival of European Jewry (Contributions in Ethnic Studies. (englesk)  (Amazon UK)
 David S. Katz, Leo Katz. Philo-Semitism and the Readmission of the Jews to England, Sixteen Hundred and Three Through Sixteen Hundred and Fifty-Five  (Amazon UK)
 Hilary L. Rubinstein, William D. Rubinstein. Philosemitism: Admiration and Support in the English-Speaking World for Jews, 1840-1939 (Studies in Modern History. (engelsk)  (Amazon UK)
 Frank Stern. The Whitewashing of the Yellow Badge: Antisemitism and Philosemitism in Postwar Germany (Studies in Antisemitism. (engelsk)  (Amazon UK)

Jødedom
Semois

Semios er en 210 km lang flod, der løber gennem Belgien og Frankrig, hvor den munder ud i floden Meuse. Den har sit udspring ved Arlon i provinsen Luxembourg i Belgien.

Henvisninger 

Floder i Frankrig
Floder i Belgien
Semper ardens

Semper ardens betyder Altid brændende. Carlsberg bruger udtrykket til en øl-serie.

Ølserien består primært af følgende øl:
Abbey Ale
Criollo Stout
First Gold I.P.A. (Indian Pale Ale)
Honning Ale
Winter Rye
Blonde Bier
Keller Pilz
Samt sæson-øllene:
Christmas Ale
Easter Brew

Ølmærker fra Danmark
Ølmærker fra Carlsberg
Selenografi

Selenografi (af månegudinden Selene) er beskrivelsen af Månens overfladeforhold.

En person, der beskæftiger sig med selenografi, kaldes en selenograf.

Et punkt på Månens overflade kan betegnes ved dets selenografiske længde og bredde.

De geografiske formationer på Månens forside blev i hovedtræk navngivet af de italienske jesuitmunke og astronomer Francesco Grimaldi og Giovanni Battista Riccioli i  i disses månekort Almagestum novum.

Selenografi 
Planitia Descensus — Nedstigningens Slette (her ligger Luna 9)

Plateaubasalter:
Lacus Aestatis — Sommersøen
Lacus Autumni — Efterårssøen
Lacus Bonitatis — Godhedens Sø
Lacus Doloris — Pinselens Sø 
Lacus Excellentia — Fortræffelighedens Sø (her ligger resterne af SMART-1)
Lacus Felicitatis — Heldets Sø
Lacus Gaudii — Glædens Sø
Lacus Hiemalis — Vintersøen
Lacus Lenitatis — Blidhedens Sø
Lacus Luxuriae — Overflødighedens Sø
Lacus Mortis — Dødens Sø
Lacus Nebularum — Tågernes Sø
Lacus Oblivionis — Glemselens Sø
Lacus Odii — Hadets Sø
Lacus Perseverantiae — Udholdenhedens Sø
Lacus Solitudinis — Ensomhedens Sø
Lacus Somniorum — Drømmenes Sø
Lacus Spei — Håbets Sø
Lacus Temporis — Tidens Sø
Lacus Timoris — Frygtens Sø
Lacus Veris — Forårssøen

Mare Anguis — Slangehavet.
Mare Australe — Det Sydlige Hav (for- og bagside).
Mare Cognitum — Fortrolighedens Hav.
Mare Crisium (græsk, ikke latin) — Dommenes Hav (for- og bagside). (her ligger resterne af Luna 15)
Mare Fecunditatis — Frugtbarhedens Hav. (her står Luna 16)
Mare Frigoris — Kuldens Hav (det nordligste 'hav').
Mare Humboldtianum — Humboldts Hav (Alexander von Humboldt, 1769-1859).
Mare Humorum — Fugtighedernes Hav.
Mare Imbrium — Regnskyllenes Hav (2. største 'hav'). (her er Lunokhod 1 samt resterne af Luna 2)
Mare Ingenii — Opfindelsernes Hav (bagsiden).
Mare Insularum — Øernes Hav.
Mare Marginis — Grænsehavet
Mare Moscoviense — Moskvahavet (bagsiden)
Mare Nectaris — Nektarhavet.
Mare Nubium — Skyhavet. (her ligger resterne af Ranger 7)
Mare Orientale — Det Østlige Hav (for- og bagside).
Mare Serenitatis — Klarhedens Hav. (her står Lunokhod 2)
Mare Smythii — Smyths Hav (engelsk astronom William Henry Smyth, 1788-1865).
Mare Spumans — Skumhavet.
Mare Tranquillitatis — Stilhedens Hav (på størrelse med Sortehavet). (Apollo 11)
Mare Undarum — Bølgernes Hav.
Mare Vaporum — Tågernes Hav.
Oceanus Procellarum — Stormenes Hav (største 'hav', på størrelse med Middelhavet). (Apollo 12)

Palus Epidemiarum — Sygdommenes Sump 
Palus Nebularum — Tågernes Sump 
Palus Putredinis — Forrådnelsens Sump

Sinus Aestuum — Varmens bugt
Sinus Amoris — Kærlighedens Bugt
Sinus Asperitatis — Råhedens Bugt
Sinus Concordiae — Samdrægtighedens Bugt
Sinus Fidei — Troens Bugt
Sinus Honoris — Ærens Bugt
Sinus Iridum — Regnbuebugten
Sinus Lunicus — Månebugten
Sinus Medii — Centralbugten (her står Surveyor 6)
Sinus Roris — Duggens Bugt
Sinus Successus — Succesens Bugt

Kilder 
http://www.mond-link.com/p012/p01204/index.htm 
Selenografi oversat af Astrid Gjesing

Astronomi
Senat

Senat, fra latin senatus, betyder et ældsteråd, afledt af ordet senex (gammel mand). Ordet blev oprindelig brugt om den fornemste rådsforsamling i oldtidens Rom. I moderne tid bruges det i flere lande (bl.a. USA og Frankrig) om det ene af parlamentets to kamre.

Frankrig
Frankrigs senat er andetkammeret i det franske politiske system. Senatet består af 348 senatorer og er oprettet i 1795. Det holder til i Palais du Luxembourg i Paris.

Tyskland 
De fire nordtyske storbyer Berlin, Hamborg, Bremen og Lübeck ledes hver især af et senat, der udgør en delstatsregering eller en magistrat eller begge dele på én gang (Berlin og Hamborg er selvstændige delstater, og byen Bremen udgør sammen med Bremerhaven delstaten Bremen). Senatorerne svarer til rådmænd og ministre, mens senatspræsidenten, der også har titel af regerende borgmester, førsteborgmester eller simpelthen borgmester, i Berlin og Hamborg har funktioner svarende til premierministerens funktion i de andre tyske forbundslande.

Indtil udgangen af 1999 havde Bayern et parlamentarisk tokammersystem bestående af Landdagen og Senatet. Senatet var et andetkammer, der først og fremmest havde rådgivende funktion, og hvis medlemmer ikke var folkevalgte, men valgt eller udpeget af forskellige sociale, økonomiske, kirkelige eller kulturelle grupperinger. Efter en folkeafstemning afskaffede man Senatet og gik over til et etkammersystem.

Se også 
Antikken
Belgiens senat
Det romerske Senat
House of Lords, (Overhuset, Storbritannien)
Senat (Canada)
Senatet (Finland)
Senatet (Frankrig)
Senatet (Polen)
Senatet (Thailand)
Senatet (USA)

Antikken
Separation

Separation kommer af latin separare = "adskille". Ordet bruges først og fremmest om den juridiske tilstand (betænkningstid), der ofte går forud for en skilsmisse.

I nyere tid har ordet fået en ny anvendelse, idet det nu også kan bruges om den adskillelse af forskellige stoffer, som foregår i teknisk bearbejdning af blandinger. Et eksempel på dette er den separation af slammet, som ofte følger en afgasning i et biogasanlæg.

Familie
Ægteskab
Kemiske processer
Juridiske begreber
Kærlighedsforhold
Sepoy

Sepoy var betegnelsen for indiske soldater lejet af europæiske magter til deres hær i  Indien. De gjorde ofte tjeneste i områder, hvor de ikke selv havde personlig tilknytning. Betegnelsen sepoy blev først og fremmest anvendt om menige soldater af indisk afstamning inden for infanteriet.

Se også 
Sepoy-oprøret – om de omfattende opstande mod briterne i Indien i 1857-58

Britiske imperium
Indiens historie
Militær
Septim

Septim kan hentyde til flere artikler:
 Septim (interval) – et interval på syv toner.
 Septim (fægtning) – fægtestilling med nedadvendt kårde.
Serapis

Serapis var en gammelegyptisk-hellenistisk gud, som bliver forbundet med Osiris og Apis og fremstod som memphistisk form af Osiris.

Egyptiske guder
Dødsguder
Sergent

Sergent (forkortet SG, fransk, omdannet fra latin serviens for 'tjenende') er en befalingsmand af sergentgruppen på mellemlederniveau, i nogle lande betegnet som en underofficersgrad.

Det  danske forsvar

Hæren 
I Hæren vil en sergent typisk være gruppefører for en 8-10 mand, eksempelvis en infanterigruppe, en ingeniørgruppe, en sanitetsgruppe eller kampvognskommandør. De fungerer desuden ofte som instruktører for deres underordnede soldater.

Søværnet 
I Søværnet kan sergenten eksempelvis være banjermester på mindre enheder, radiostationsleder, maskin- eller dæksregnskabsfører etc.

Flyvevåbnet 
I  Flyvevåbnet, eksempelvis næstkommanderende i en flydok.

Hjemmeværnet 
Inden for hjemmeværnet findes ligeledes graden sergent, som typisk er en funktion som
befalingsmand eller stabsfunktion som f.eks kommandobefalingsmand for et kompagni.

Højere uddannelse 
En uddannet (tand)læge eller -studerende, værnepligtig kan udnævnes til sergent og kaldes under(tand)læge.

Historisk
Kommandersergent var indtil 1867 i den danske hær titlen på den underofficer, der forestod de skriftlige forretninger i kompagniet — den senere kommandounderofficer. Benævnelsen fandtes allerede i hæren i det 18. århundrede. I Treårskrigen fremkom benævnelsen overkommandersergent, hvilken benævnelse ved hver bataljon tillagdes 2 ældre underofficerer, der udførte officerstjeneste. Ved Hærloven af 1867 ændredes kommandersergent til oversergent og overkommandersergent til stabssergent.

Tilsvarende udenlandske grader 
I NATO er rangkoden OR-5 tilknyttet sergentgraden. Denne kode tilkendegiver rangforholdet for militære ansatte imellem på tværs af medlemslandene. Rangen svarer til Petty Officer i Royal Navy og Feldwebel/Bootsmann i Bundeswehr/Bundesmarine.

Berømte sergenter og sergenter i litteraturen

Virkelige personer 
 Sergent York – amerikansk krigshelt fra første verdenskrig

Fiktive personer 
S'janten alias oversergent Orville Bulder fra tegneserien "Basserne" af Mort Walker.
Sergent Cornelius Chesterfield fra tegneserien "Blåfrakkerne" af Raoul Cauvin.

Kilder

Militære titler
Franske ord og vendinger
Serigrafi

Serigrafi kaldes også silketryk eller rammetryk. En trykmetode stammende fra Kina hvor man skar to skabeloner ud og limede dem sammen med hår. Senere blev det silkedug og i dag anvendes kunststofdug (gaze, kunstsilke).

En serigrafiramme består af en træ-, aluminiums- eller stålramme, hvorover der er spændt en fintvævet dug – næsten ligesom et malerlærred. Dugen er dækket af en tæt belægning undtagen der, hvor farven skal trænge igennem.

Motivet overføres som regel til trykrammen fotografisk. Dette gøres ved at silken dækkes med en lysfølsom emulsion, der efterfølgende belyses gennem en film.
Efter belysningen fremkaldes motivet. Der hvor filmen har været klar er emulsionen belyst og derved hærdet (negativ-emulsion), de ubelyste områder af emulsionen (hvor filmen er sort) er stadig uhærdede og kan vaskes væk. Herved opnås at farven kan trænge gennem de områder der er ubelyst, men ikke gennem de belyste områder.
Ved en anden teknik benyttes en særlig 2-lags skærefilm, hvor motivet skæres ud i hånden og filmen hæftes på silken med et opløsningsmiddel – eller der anvendes selvklæbende film. Endvidere kan rammen dækkes af midlertidige motiver i form af papir, plast mv.

Selve trykningen foregår ved at trykfarven lægges i rammen og trykkes gennem motivet i silken, ned på emnet der skal trykkes på, med en rakel – en træliste med gummikant, der under let pres trækkes frem og tilbage over silken.

Serigrafi har sin fordel i at man kan trykke på alle materialer og i store størrelser med stor holdbarhed. Derfor anvendes det til vejskilte, trykte kredsløb, tekstiler og reklameskilte. Anvendes også industrielt til buede overflader som glasflasker, shampoobeholdere mv.

Silketryk kom til Danmark i 1927, hvor malermester Georg Nielsen kom hjem fra London, hvor han deltog i et kursus hos Selactine Silk Screen Printing Process Ltd., der var leverandør af udstyr til Silketryk.

Eksterne henvisninger 
 Who’s Who in Screenprinting 

Litteratur: Georg Nielsen: Sådan gik det til... En håndværkers tilbageblik, Dansk Bladforlag 1981.

Bøger
Bogtryk
Serum

Serum, eller blodserum, er den flydende del af blod. Det fremstilles af blod f.eks. taget ved blodprøve, ved at fjerne blodceller og fibrin. Blodplasma, og dermed serum, indeholder de antistoffer, som beskytter kroppen mod infektioner.

Anvendelser 

Serum anvendes til diagnosticering af sygdomme kaldet serologi. Ved at undersøge serum fra en patient for antistoffer imod en given bakterie, virus eller parasit, kan man konstatere om patienten har været inficeret med den. Til dette formål anvendes teknikker som f.eks. ELISA, IFA, radioimmunassay m.m. 

Serum kan bruges til at bekæmpe infektionssygdomme eller til behandling af visse forgiftninger herunder slangebid.
I dag benyttes serum sjældent til behandling, da der er stor risiko for overfølsomhedsreaktioner hos patienten. Således vil serum fremstillet af hesteblod være livsfarligt for personer, der er allergiske overfor heste.

Til celledyrkning anvendes ofte serum i de vækstmedier som cellerne lever i. Ofte bruges serum udvundet af fostre. Serum fra fostre (Føtalt serum) indeholder masser af vækstfaktorer som fremmer cellernes delingsevne, det er frit for antistoffer som kan skade cellerne og vil i mindre grad end serum fra voksne dyr kunne indeholde virus. Mange celler kan dog fint klare sig med vækstmedier som ikke indeholder føtalt serum. Føtalt serum til celledyrkning udvindes som regel fra kalvefostre ("Føtalt kalveserum", "Fetal bovine serum").

Blod
Servante

Servante har flere betydninger:

Servante (magi) – tryllekunstners pose, fastgjort til stol eller bord, til ting der skal forsvinde.
 Servante (møbel) – skabsmøbel med bordplade i marmor.
Servitut

En servitut er en disponeringsbegrænsende bestemmelse for en ejendom, grund eller andet. Den faglige (juridiske) definition på en servitut er: "En på særligt retsgrundlag hvilende ret til at råde over en fast ejendom i begrænset omfang eller til at kræve opretholdt en given tilstand på ejendommen". Servitutter kaldes ofte deklarationer, som betyder "erklæring" og henviser til det dokument, der hjemler en servitut.

En servitut stiftes ved, at man som (privat eller kommunal) grundejer beslutter sig for, eller indvilliger i, at pålægge sin ejendom en servitut og herefter tinglyser den. Det er den pågældende grundejer selv, og kun ham, der kan pålægge ejendommen en servitut. Som grundejer kan man stort set stifte de servitutter, man vil. Det gælder både mht. hvad det er for en retstilstand, servitutten skal sikre, og mht. at indføre evt. bestemmelser om tilsyn og håndhævelse ved manglende overholdelse af servitutten – f.eks. om at der ved misligholdelse af servituttens forskrifter skal betales en bod.

Servitutstiftelse følger dansk rets almindelige regler om aftaleindgåelse. Dvs. at Kong Christian V's Danske Lov fra 1683 udstikker (endnu gældende) retningslinjer om, at en aftale skal holdes, og at den ikke må stride mod "lov og ærbarhed". Aftaleloven har imidlertid større praktisk betydning for, hvordan retten til at stifte servitutter begrænses. Ifølge Aftalelovens § 36 kan en aftale ændres eller tilsidesættes, hvis det vil være urimeligt eller i strid med redelig handlemåde at gøre den gældende. Tommelfingerregelen er altså, at en servitut dels skal være rimelig, og dels ikke må gøre den offentligretlige regulering illusorisk. Denne regel er også baggrunden for Planlovens § 42, der siger, at lokalplanrelevante servitutter kun kan pålægges efter forudgående samtykke fra kommunalbestyrelsen. Der må dog ikke meddeles samtykke i tilfælde, hvor der som følge af Planlovens § 13, stk. 2, skal tilvejebringes en lokalplan, dvs. hvor der er lokalplanpligt. Privat servitutregulering må således heller ikke gøre lokalplanlægningen illusorisk. Derfor giver Planloven en kommune mulighed for at nægte samtykke til et servitutpålæg, såfremt kommunen mener, at servitutten vil foregribe og evt. give problemer i forbindelse med senere lokalplanlægning for den pågældende ejendom.

Referencer 

Politik
Jura
Retsvidenskab
Juridiske begreber
Retskilde
Session (flertydig)

Session har flere betydninger:
 Session – en egnethedsvurdering for værnepligtige til tjeneste i forsvaret
 Session (datalogi) – en blivende forbindelse mellem enheder i et datanetværk
 Session (musik) – en musikalsk begivenhed hvor musikere spiller, ofte ved at improvisere
 Session (webanalyse) - længden af et uafbrudt besøg på et website for en enkelt bruger
 Session (samlingstid) – samlingstid for en rigsdag, højere domstol eller udskrivningsmyndighed
 Loginsession – perioden mellem en bruger logger på og af et datasystem

Se også
 Roger Sessions – amerikansk komponist (1896-1985)
Set

Set kan henvise til flere artikler:

 Set (bibelsk person) - den tredje søn af Adam og Eva
 SET (fjernsynskanal) – en asiatisk familekanal
 Single electron transistor – forkortes "SET"
 Stock Exchange of Thailand

Se også 
 Seth (flertydig) 
 Sæt
Setter

En setter er en langhåret engelsk hønsehund. Der er flere setter-racer.

Setter-racer 
 Engelsk setter
 Irsk rød og hvid setter
 Irsk setter
 Gordon setter

Hunderacer fra England
Jagthunde
Sexappeal

Sexappeal er erotisk tiltrækningskraft. Begrebet bliver ofte forfladiget til udelukkende at handle om udseende, men da det drejer sig om erotisk karisma, er det ligeledes afhængigt af hvilke præferencer beskueren har, i lige så høj grad som hvordan den, der bliver set på ser ud og gebærder sig.

De fleste har formentlig oplevet i deres hverdag, hvordan mennesker kan være erotisk tiltrækkende trods et ydre, som langt fra lever op til de gængse forestillinger om skønhed. Udover de rent fysiologiske træk, som vægt, højde, almen ernærings- og sundhedstilstand, har evnen til at udtrykke sig stor betydning. Udtryk som beklædning, kropsholdning og -attitude, mimik og gestik er således også vigtige dele af sexappealen.

Sexappeal anses som attråværdigt at besidde og den fremvoksende skønhedsindustri i Danmark er således en refleksion af at mange gerne vil investere deres økonomiske midler til bytte for sexappeal. Men sexappeal er stadig et tveægget sværd – janteloven i Danmark kan nemt lede til, at mennesker med meget sexappeal bliver genstand for ondsindet sladder om løsagtighed eller anden almen misundelse. 

Sexappeal afhænger af mange faktorer – en af de væsentligste er de samfundsmæssige normer og forestillinger af hvad det indebærer. På denne side af årtusindeskiftet er der således (stadig) en tendens til at tyndhed på kanten af det sundhedsskadelige, anses for seksuelt tiltrækkende, det gælder især for kvinder, men er i stigende grad også gældende for (unge) mænd, hvilket afspejles i et stigende antal tilfælde af anoreksi og bulimi. 

Den øgede eksponering og kommercialisering af kroppen, og især dens sexappeal, som findes overalt i de vestlige og vestligt orienterede lande, former således vores opfattelse af sexappealens væsen og indhold. Mange går efter at kopiere billeder af modeller, skuespillere og sangere, og omskabe sig selv til at ligne dem, i stedet for at overveje, hvad de selv bliver erotisk tiltrukket af. Således er der mange kvinder, der mener at de skal være meget tynde, til trods for at dette ikke modsvares af den generelle holdning i den mandlige del af befolkningen. Mænd, på den anden side, overvurderer ofte hvor stor en muskelmængde, der skal til, for at være erotisk tiltrækkende på kvinder.

Se også
 Seksuel kapital

Sexologi
Sexologi

Sexologi er det systematiske studium af menneskets seksualitet. Den omfatter alle aspekter af seksualitet, herunder:

 Normal seksualitet
 Særlige gruppers seksualitet, så som personer med handicap, børn, ældre.
 Parafilier
 Seksuel udvikling
 Samleje
 Seksuelle dysfunktioner
 Seksuel afhængighed
 Seksuelt misbrug

Sexologiens historie 
Der findes et antal ældre sexhåndbøger, som Ovids Ars Amatoria, Vatsyayanas Kama Sutra,Ananga Ranga og The Perfumed Garden for the Soul's Recreation. Ingen af disse fremstillede dog sex som et formelt forskningsområde.

En af de tidligste sexforskere før det 20. århundredes sexologi var Richard Freiherr von Krafft-Ebing, hvis bog Psychopathia Sexualis beskrev hvad han anså for usædvanlige seksuelle abnormiteter.

Omkring år 1900 udviklede Sigmund Freud en teori om seksualitet baseret på studier af sine klienter.

Magnus Hirschfeld grundlagde Institut for sexologi i Berlin i 1919. Da nazisterne tog magten, var en af deres første handlinger, 6. maj 1933, at ødelægge instituttet og brænde biblioteket.

I 1947 grundlagde Alfred Kinsey Institute for Sex Research ved Indiana University der nu hedder Kinsey Institute for Research in Sex, Gender and Reproduction.

Hvad er sexologi? 
Sexologi er i sin moderne form i høj grad et nyt fænomen.

Sexologi relaterer sig til en række andre områder:

 flere medicinske områder, herunder andrologi, gynækologi og kønsorganernes anatomi
 den seksuelle adfærds psykologi, sociologi og antropologi.
 neurovidenskab kan bruges til at studere mange basale seksuelle reflekser og bliver mere og mere relevant for komplekse aspekter ved seksuel adfærd

 psykiatri studerer seksuelle adfærdsforstyrrelser

 Mange aspekter ved seksuel adfærd er reguleret af loven. Sexkriminalitet studeres af kriminologi

 biologi studerer andre dyrs seksuelle adfærd, der kan sammenlignes med menneskers
 evolutionær biologi kan forklare årsagerne til seksuel adfærd
 Kønssygdommes epidemologi

Sexologi berører også emner som abort, folkesundhed, fødselskontrol og reproduktiv teknologi.

Betydningsfulde sexologer 
 Iwan Bloch (1872-1922) 
 Ernest Borneman (1915 – 1995) 
 Milton Diamond (1934 - ) 
 Havelock Ellis (1859 – 1939) 
 Anne Fausto-Sterling (1944 - ) 
 Kurt Freund (1914 – 1996) /
 Preben Hertoft (1928 - 2017) 
 Magnus Hirschfeld (1868 – 1935) 
 Alfred Kinsey (1894 – 1956) 
 Oswalt Kolle (1928 – 2010) 
 Masters og Johnson: (1957 indtil 1990'erne)
 William H. Masters og Virginia E. Johnson; (1915 – 2001) og (1925 – 2013) 
 Albert Moll (1862 - 1939) 
 John Money (1921 – 2006) 
 Wilhelm Reich (1897 – 1957) 
 Theodoor Hendrik van de Velde (1873 - 1937)

Eksterne henvisninger 
 The Kinsey Institute 
 Critical Dictionary of Sexology 
 Sexology World-wide 
 The Institute for Advanced Study of Human Sexuality 

 
Psykologi
Sfinks

En sfinks var et fabeldyr i egyptisk og græsk mytologi.

I Egypten fremstilledes sfinksen med løvekrop og menneskehoved, der blev opstillet som vogter af templer og pyramider, som eksempelvis Sfinksen i Giza.

I den græske mytologi var sfinxen et væsen med kvindehoved og -bryster, løvekrop og ørnevinger, som blev sendt for at straffe befolkningen i Theben, som havde mishaget guderne. Hun åd alle, som ikke kunne løse denne gåde: "Hvad har én stemme, fire fødder, siden to fødder, til sidst tre fødder og er stærkest på færrest fødder?" Ødipus svarede: "Mennesket, da mennesket kravler på alle fire fra fødsel, går på to ben midtvejs i livet og tre ben ved livets ende (stok = tredje ben)." Da Sfinksen hørte, at han havde løst gåden, kastede hun sig i døden. 

Sfinksen har givet navn til det danske antiktidsskrift Sfinx.

Overnaturlige væsner
Sfragistik

Sfragistik (græsk sphragis "segl") eller sigillografi (latin sigillum, diminutiv "billede") er læren om segl, f.eks brev- og dokumentsegl, herunder signeter.

Se også 
 Diplomatik

Historiske hjælpevidenskaber
Sfygmolog

En sfygmolog (af sfygmi, græsk: σφυγμός sphygmos "puls") er en udøver af sfygmologi, læren om pulsen.

Pulsdiagnostik eller sfygmologi er i dag mest udbredt blandt alternative behandlere.
Det teoretiske grundlag er ofte af orientalsk oprindelse.

Pseudovidenskab
Stillingsbetegnelser
Sgraffito

Sgraffito er en farvesætningsteknik, som bruges både til keramik, pudsning af husfacader og af enkelte malere som en måde at trække tidligere pålagte lag frem med maling. Navnet kommer af det italienske verbe graffare, som betyder at skrabe.

Teknikken består i at lægge et lag, som får lov at tørre, hvorefter man i halvtør tilstand skraber det af, hvor man vil have et mønster.

Teknikken har vært brugt i Tyskland siden det 13. århundrede, var almindelig i Italien i det 16. århundrede og er i dag i brug i afrikansk kunst. Sgraffitoen til bygningsdekoration var normal i den italienske renæssance og blev bredt til Tyskland af italienske bygmestre. Den blev modtaget og videreført af lokale mestre, og vi finder i dag eksempler på lokal folkekunst rundt om på mange steder i det habsburgske rige.

Som male-/tegneteknik er den normalt holdt i sort-hvid. Den norske kunstner Kaare Espolin Johnson er blandt de mest kendte i vort område og har udført tildels store udsmykningsarbejder med den, blandt andet på Hurtigrutens skib «Harald Jarl», nu overført til nye vægge i MS «Trollfjord».

Kunst
SHAEF

SHAEF er en forkortelse for Supreme Headquarters of the Allied Expeditionary Forces, altså "de allierede styrkers hovedkvarter".

Hovedkvarteret havde fra 1943 og frem til slutningen af 2. verdenskrig kommandoen over de allierede styrker som kæmpede og opererede i Vesteuropa, herunder USA, Storbritannien og tropper fra Det Britiske Imperium (Canada, Indien, Australien, mv.), samt støtte-tropper fra lande som stadig var besat af fjenden (Frankrig, Grækenland, Polen, Holland, Norge, mv.). General Dwight D. Eisenhower var den eneste chef for SHAEF.

2. verdenskrig
Shah

Shah () er det persiske ord for konge og anvendtes af de tidligere herskere i Persien (det nuværende Iran) og det Persiske Rige. Ordet har samme etymologi som ordet skak.

Historie 
“Shah” var titlen på persiske konger, inklusiv det akhæmenidiske dynasti (557 f.Kr. – 331 f.kr) som samlede Persien og skabte et stort interkontinentalt rige, der varede indtil Alexander den Stores erobring af riget. De akhæmenidske herskeres fulde titel var xšāyaθiya xšāyaθiyānām, "kongernes konge" sammenligneligt med det mellem persiske šāhān šāh, hvilket oversat betyder "kongers konge", og moderne persisk shāhanshāh (شاهنشاه). På oldgræsk blev dette oversat "βασιλεύς τῶν βασιλέων (basileus tōn basiléōn)", "kongernes konge" rangerende på niveau med en kejser. Det indiske modstykke til shahanshah var rajadhiraja eller kshetra-pati (i retning af Padishah). Begge dele blev ofte forkortet til deres grundstamme, shah hhv. basileus.
På engelsk kan ordets brug som titel for den persiske konge spores tilbage til 1564 som "shaw" (eller shaugh). Gennem dets arabiske form (også shah) dannede det grundlaget for det vestlige ord skak og skakmat (eng: chess og check som i check mate).

På vestlige sprog bliver begrebet shah ofte brugt som en upræcis gengivelse af shāhanshāh (kongernes konge). Ofte forkortet til shah er det blot et begreb, der dækker over betegnelsen for en iransk monark. Ordet er blevet brugt af de fleste tidligere regenter over de iranske riger, og mange nationaliteter af iransk oprindelse, eller under kulturel indflydelse.

Regenters titler
Kongelige titler
Shaker

Shaker har flerew betydninger:

 Flaskeformet beholder til omrystning af blandingsdrikke. Kaldes også for en cocktailryster.
 Medlem af shaker-sekten.
 Shaker (instrument): Et hult musikinstrument der indeholder små korn. Normalt formet som en cylinder men andre former forekommer også. Lyden fremkommer ved at kornene slår imod indersiden af shakeren. I familie med ægget.

Kilder/henvisninger
Shaman

En shaman er en præst hos urfolk. En shaman er en åndemaner og kan være
 en buddhistisk præst
 angakok
 noaide

Oprindeligt stammer ordet fra evinki-folket i Sibirien og betyder "den, som ved". I dag anvendes ordet om lidt af hvert, men en mere præcis definition er:

"En shaman er en kvinde eller mand som viljesbestemt ændrer sin bevidsthedstilstand med den hensigt at kontakte eller rejse til en anden virkelighed for at hente kraft og visdom. Når denne opgave er udført, vender shamanen hjem for at bruge kraften og visdommen til at hjælpe sig selv eller andre." (Antropolog Jonathan Horwitz).

Shamanen er den eneste i sit samfund, som kommer i kontakt med "den anden verden", dvs kan kommunikere med forfædre/afdøde, og det sker ved ekstase og sjælerejse. Symbol på forbindelsen til underverdenen er den hellige stolpe eller det hellige træ, verdenstræet, som Yggdrasil og Irminsul, som ofte kan knyttes til den unge shamans indvielse. 

Odin fremstår i sagaerne som en typisk shaman.

Henvisninger

Kilder 

 Mircea Eliade, Shamanism – Archaic Techniques of Ecstasy.

Se også 
 Shamanens datter
 Shaman (World of Warcraft)

Religion
Mytologi
Shamanisme

Shamanisme er et verdensomspændende spirituelt livssyn, som har eksisteret over hele verden siden oldtiden.

Hovedtræk 
Shamanisme har været praktiseret fra Grønland til Sydafrika, fra Amerika til Australien. Et eksempel er den samiske noaide, som er en shaman.  I Norge er "Sjamanistisk forbund i Tromsø" godkendt som trossamfund. 

Ifølge Mircea Eliade er "En shaman et menneske, som sammen med sin åndehjælper tager på en sjælerejse til den anden verden (åndeverdenen) for at bringe hjælp og/eller kraft med tilbage til denne verden til gavn for alle/samfundet."

Sjælerejsen er central i mange kulturers skikke, sange, mytologi osv. Shamanisme er veldokumenteret i mange stammekulturer og er et spirituelt kompleks, som i forskellige former har eksisteret i store dele af verden. Den har overlevet i afsides dele af Nordamerika, Nordeuropa (hos samerne frem til slutningen af 1700-tallet), Nord- og Centralasien, men kendes også fra flere store statsreligioner som den kinesiske statsreligion omkring 500 f.Kr, som havde rødder langt tilbage i tidligere dynastier.   I Danmark lå sejd og vølverne tæt op af shamanismen.

Shamanismen er igen blevet udbredt i den vestlige verden fra slutningen af det 20. århundrede århundrede.. En af ophavsmændene til den udbredelse var den rumænsk-amerikanske religionsforsker Mircea Eliade, der udgav bogen Le Chamanisme et les techniques archaïques de l'extase .

Andre synsvinkler 
Da shamanisme er verdensomspændede, er der flere synspunkter om den, og nogle mener, shamanismen snarere er en religion eller en form for alternativ behandling end en spirituel tilgang.

Litteratur 

 Robert Crépeau. (2020) Chamanismes des Amériques. Recherches amérindiennes au Québec, 50 
 Mircea Eliade (1964): Shamanism – Archaic Techniques of Ecstasy. Princeton University Press
 Lotte Hedeager (1999): Skygger av en annen virkelighet. Oslo: Pax

Noter

Eksterne referencer 

 Shamanisme 

Spiritualitet
Shamash

Shamash (akkadisk "sol") eller Sama er det akkadiske navn på den babylonsk-assyriske solgud, tilsvarende den sumeriske Utu.

Som solen der bevæger sig hen over himlen, ser Shamash alt på sin vej. Han er derfor sandhedens og retfærdighedens beskytter og sammen med Adad også skytsgud for varselstagning.

Shamash danner, sammen med sin tvillingesøster Ishtar (Venus) og sin far Sin (månen), en astral triade. Han er gift med Aja.

Hans tempel, som han delte med Sin, lå i Assur. Han blev også tilbedt i Jerusalem i det 7. århundrede, hvor hans heste og vogne stod fremme til tilbedelse.

Hans attribut er solhjulet og 20 er hans hellige tal.

Eksterne kilder/henvisninger 

Mytologisk leksikon, Gerhard J. Bellinger 

Sumerisk mytologi
Solguder
Shampoo

Shampoo er et flydende sæbeprodukt til hårvask. Shampoo er højtskummende for at fjerne snavs. Generelt har shampoo en sur pH på mellem 4,5 og 5,0, tilsvarende hårets egen pH. Der findes også tørshampoo. Sæbe til kroppen kaldes nogle gange for bodyshampoo.

Hårplejeprodukter
Sheriff (flertydig)

Sheriff har flere betydninger:

 Sheriff – engelsk titel - sammentrækning af det engelske shire reeve
 Sheriff Woody - fiktiv figur i Toy Story
 FC Sheriff Tiraspol - en moldavisk fodboldhold

Efternavn
 Noam Sheriff - jødisk komponist, dirigent og arrangør
 Shane Cansdell-Sherriff - australsk fodboldspiller

Film
 Sheriffen - amerikansk westernfilm
 The Sheriff – amerikansk stumfilm

Se også
 Sheriffen af Nottingham - fiktiv figur i Robin Hood
 Sherif (flertydig)
Shilling

Shilling er navnet på møntenheden i følgende lande:
 Kenya – kenyansk shilling, valutakode KES.
 Somalia – somalisk shilling, valutakode SOS. Republikken Somaliland, som er en selvudråbt uafhængig stat inden for Somalias område, og som ikke er anerkendt af noget andet land, har sin egen valuta med somalilandsk shilling
 Tanzania – tanzanisk shilling, valutakode TZS.
 Uganda – ugandisk shilling, valutakode UGX.

Shilling er sikkert stadig bedst kendt som en tidligere engelsk mønt. Et engelsk pund var 20 shilling à 12 pence.

Etymologisk er shilling af samme oprindelse som den danske skilling.

Møntenheder
Shiva

Shiva er en gud i hinduismen. Sammen med Brahma og Vishnu er det en af de tre mest populære guder, trimurti, i moderne hinduisme. Han indtager en position som ødelæggeren og transformatoren af ondskab.

Hans særlige tilhængere kaldes saivaite, og for dem er Shiva den øverste og mest gavmilde gud med tilnavnet MahaDeva, som betyder Største gud på sanskrit.

Shiva er gift med Parvati, med hvem han har sønnen Ganesha.

Maha Shivratri er en festival, man holder for guden Shiva og hans kone (Parvati) på dagen, hvor de blev gift.

Se også 

 Brahma
 Vishnu
 Avatar

Eksterne henvisninger 
 

Hinduisme
Shopping

Shopping bruges om den handling at gå på indkøb med den hensigt at finde og købe noget, man har lyst til at eje, som modsætning til den bevidste forbruger, der leder efter en vare, vedkommende har brug for. Det er altså en handling, som kun giver mening i et samfund, hvor der er mennesker, som lever i overflod.

Shopping bruges af nogle mennesker bevidst eller ubevidst mentalt, idet det at besidde noget nyt og attråværdigt kan have en midlertidig dæmpende virkning på depressive tilstande.

Se også 
 Indkøbscenter

Eksterne henvisninger 

Handel
Granatsplinter

Granatsplinter eller shrapnel er metalsplinter eller kugler, der fyldes i en granat for at blive spredt til alle sider med stor kraft ved eksplosionen.
Den engelske betegnelse shrapnel kommer fra fragmentationsgranatens opfinder, Henry Shrapnel (1761–1842), en engelsk artilleriofficer, der udviklede den første variant af denne ammunition.
Granatsplinter, eller shrapnel, er én af de største farer for infanteri i kampzoner. Derfor har man også altid forsøgt at beskytte personellet så godt som muligt imod denne trussel. Først med stålhjelme til beskyttelse af hovedet, og senere med fragmentationsveste og kevlarhjelme.

Ammunition
Shunt

En shunt er en elektrisk modstand anbragt parallelt med et elektrisk kredsløb. Sidespor, elektrisk parallelforbindelse.

En shunt kan benyttes til at begrænse den strøm, der ledes gennem kredsløbet, idet en vis del ledes gennem shunten i stedet. En shunt kan også benyttes til at aflade en kondensator, således at den ikke står med en potentielt farlig spænding efter at strømmen er afbrudt.

Kilder/henvisninger

Elektroniske komponenter
Si

SI, Si eller si henviser til forskellige artikler:

 Si (filter) – et groft filter.
 Silicium – Silicium er det 14. grundstof i det periodiske system og har forkortelsen Si.
 Système International d'Unités – (Dansk: SI-systemet) internationalt enhedssystem, måleenheder.
 Sports Illustrated – amerikansk sportsmagasin, som ejes af mediegiganten Time Warner.
 Soroptimist International – en frivillig international organisation for arbejdsaktive kvinder.
 Sí - en operette skrevet af Pietro Mascagni i 1919
 SI-systemet - internationalt enhedssystem
Se også
 Solmisation – hvor "si" (eller 'ti') er en tone.
 Sigte
 Eratosthenes' si - metode til at finde primtal
Sibilant

Sibilant (lat: sibilo, "fløjte", "hvæse" eller "hvisle") eller rillehæmmelyd er konsonanter.
De frembringes som en frikativ med luftpassage langs en rille, centralt på tungen. 

I dansk er der to sibilanter:
  – som i , sjæl – fonologisk er det /s/+/j/.
  – som i , sæl

Strukturel inddeling 
Alveolær
 , 
Postalveolær indeles i tre typer
 Palatoalveolær
 , 
 Alveopalatal
 , 
 Retrofleks
 , 

Fonetik
Sibylle

Sibylle, Sibylla eller Sibyllen er navnet på to figurer fra oldtidens Grækenland. Den ene var datter af kong Daradanos af Troja, mens den anden boede i Cumae i det sydlige Italien og var udødelig, men ældedes stadig.
Sidstnævnte skulle ifølge en myte have bedt Apollon om evigt liv men glemt at bede om evig ungdom. Sibylle var et guddommeligt orakel, og Æneas spurgte hende til råds, inden han tog ned til underverdenen.

Personer i græsk mytologi
Sic transit gloria mundi

Sic transit gloria mundi er et latinsk udtryk, der betyder "Således forgår verdens herlighed". Sætningen stammer fra ceremonien ved indsættelsen af en ny pave, hvor den indgik i ritualet i perioden 1409-1963.
I formen "Pater sancte, sic transit gloria mundi" (“hellige fader (dvs. paven), således forgår verdens herlighed”) blev sætningen fremsagt af en munk ved hver ny paves indsættelsesceremoni, samtidig med at han brændte et bundt hør bundet til en stav. Hensigten var at huske paven på, at han trods den nye titels storhed stadig var dødelig (og under Gud).

Se også 
 Den romersk-katolske kirke

Kilder 

Latinske vendinger
Siderisk

Siderisk (af lat. sidus, stjerne) betyder vedrørende eller målt ved hjælp af stjernerne.

 Siderisk omløbstid

Kilder/henvisninger

Astronomi
Tidsbestemmelse
Siderose

Siderose (lat. siderosis) er en ophobning af jern i væv.

Uden nærmere angivelse menes der en asbestose-lignende lungesygdom fremkaldt af jernstøv.

Transfusionssiderose er ophobning af jern, primært i leveren, som følge af gentagne blodtransfusioner.

Sygdomme
Siegfried

Siegfried kan henvise til flere artikler:

Siegfried (drengenavn) – et drengenavn, staves også Sigfred, Sigfrid, Sigfried, Navnet betyder Sejer-fred
Siegfried (sagnfigur) – en tysk sagnhelt, som hedder Sigurd Fafnersbane eller Sigurt i den nordiske udgave af sagnet
Siegfried (opera) – en opera af Richard Wagner, komponeret 1869. 3. del af Nibelungens Ring

pl:Zygfryd
Sigel

Forkortelsestegn for et eller flere ord. For eksempel £ for pund sterling.

Kilder/henvisninger 

Litterære udtryk
Sightseeing

Sightseeing er en form for turisme, hvor man som turist ser på seværdighederne (eng. sight="seværdighed") i en by, et område eller et land. Sightseeing sker ofte i forbindelse med rejser til udlandet, men sightseeing i ens eget land eller by kan også forekommer. Der vil typisk være en guide med til en sightseeing, der kan fortælle om de ting, som man ser undervejs.

Sightseeing i byer foregår enten til fods (ved såkaldte byvandringer), med bus, hestevogn eller med båd, mens der bliver fortalt om bygninger, monumenter og steder undervejs på ruten. Navnlig ved byvandring kan en bøger om området benyttes som guide og til at finde ruter. Der findes særlige sightseeing-turer med specielt fokus på eksempelvis kirker, slotte, kunst, museer eller bestemte perioder eller begivenheder.

Galleri 

Turisme
Engelske ord
Sigma

Sigma har flere betydninger:

Sigma (bogstav) (Σ σ ς) er et bogstav i det græske alfabet. 
Det store græske bogstav Σ bliver anvendt som symbol for summen af en række i matematik.
Det store græske bogstav Σ bliver anvendt som symbol for et sprogs alfabet – eller af et eller andet objekt som er afhængig af alfabetet; udtrykt i matematiske termer, f.eks. "sproget defineret ved alfabetet Σ={a,b,c} og reglerne..."
Det lille græske bogstav σ bliver anvendt som symbol for en populations standardafvigelse i statistik.
Det lille græske bogstav σ bliver anvendt som symbol for divisorfunktionen i talteori.
Det lille græske bogstav σ bliver anvendt som symbol for strålings Stefan-Boltzmann konstanten i fysik.
Sigma (svømmeklub) er overbygningen på svømmeklubberne i Allerød og Birkerød.
Sigma Nordsjælland - en svømmeklub i Nordsjælland
SIGMA - forkortelse for Station internationale de géobotanique méditerranéenne et alpine de Montpellier
Sigma Corporation - japansk virksomhed, der fremstiller kameraer, objektiver og andre former for fotografisk udstyr
Signatur

En signatur er en underskrift. Ved at sætte sit navn på et dokument erklærer underskriveren sig enig i indholdet.

Maleri 
En maler vedkender sig sit kunstværk med sin signatur . I antikkens Grækenland signerede kunstneren sit værk, og vi kender navnene på kunstnere som Praxiteles. I Romerriget møder vi derimod en anonym kunst, for kunstnerne signerede ikke sine værker, og de allerfleste romerske kunstnere er i dag navnløse.

Referencer

Eksterne henvisninger

Se også 
 Autograf

Identifikationssystemer
Biometri
Sigyn

Sigyn er en af de mindre fremtrædende gudinder blandt asynjerne, eller aserne, i den traditionelle nordiske religion. Hun er Lokes hustru og har med ham sønnerne Vale og Narfe.

Sigyn elsker Loke højt, og da aserne efter Balders død holder Loke fanget i en hule, hvor han er lænket til tre klippestykker under en giftslange, er hun fulgt efter: Når slangen drypper edder mod Lokes hoved holder Sigyn en skål under giftslangens hoved, så giften ikke rammer Lokes ansigt. Med mellemrum må skålen dog tømmes, og når giften da rammer Loke, skælver han så hele Jorden ryster og skælver.

Se også 
 De nordiske guders familietræ
 Sigyn (vikingeskib) - Et vikingeskib navngivet efter Sigyn

Asynjer
Sikkerhedsopdatering

I computerterminologi, en opdatering til et styresystem eller et computerprogram, der er nødvendige for at rette fejl, der kan gøre det let for "crackere" at bryde ind i maskinen.

Software
Silikone

Silikone eller silicone (Kemisk Ordbog) er en gruppe kunststoffer, som er resistente over for kemiske påvirkninger. Det engelske ord silicon er navnet på grundstoffet silicium.
Silikoner er siliciumholdige polymerer, hvis kemiske formel kan angives som [R2SiO]n, hvor R er organiske grupper (f.eks methyl). Silikoner er typisk farveløse olier eller gummilignende substanser. Silikoner bliver anvendt i forsegling, lime, smøremidler, medicin, køkkenudstyr, termisk isolering og elektrisk isolering. Nogle almindelige former omfatter silikoneolie, silikonefedt, silikonegummi, silikoneharpiks og silikone kalfatring.

Silikone bruges blandt andet til kunstige brystimplantater. Andre anvendelser er som fugemasse på badeværelser, rundt om vinduer eller andre steder, hvor der skal være vandtæt. De fleste typer silikoneholdig fugemasse er svære eller umulige at male på efterfølgende. Disse fugemasser kan være baseret på enten alkohol, oxim, vand eller modificeret silan. Deres egenskaber og anvendelsesområder kan variere.

I industrien har silikone mange forskellige anvendelser som følge af, at materialet kan fremstilles i alle fysiske former og med en elasticitet, der passer til det givne formål.

Man begyndte at bruge silikone til beskyttelse af elektroniske apparater i 1990’erne, da mobiltelefoner begyndte at blive hvermandseje. Efter mobiltelefoner fulgte silikonebeskyttelse i form af 'covers' til bærbare PC'er, digitale kameraer og tablets. Silikone har den fordel, at det bedre end plast og metal beskytter mod stød. Samtidig kan man med silikone beskytte større områder af elektroniske apparater. Silikonen kan, når den monteres udvides, hvorefter den som følge af materialets elasticitet trækker sig sammen igen omkring sårbare områder på apparatet. Etuier eller covers af silikone har også den fordel, at overfladen generelt har en høj friktion, hvilket giver et bedre greb på apparatet i hånden og forhindrer apparatet i at glide på en glat overflade.

Referencer 

Plast
Siliciumforbindelser
Polymerer
Silo

En silo er en tank, der fyldes fra oven og tømmes forneden. En silo bruges til en række produkter i løsvægt, specielt korn, savsmuld og cement opbevares i siloer.

Siloer fyldes som regel ved hjælp af enten blæseanlæg, der som en omvendt støvsuger blæser materialet op i toppen, eller en snegl eller et transportbånd transporterer materialet op i et mere moderat tempo. Enkelte steder fyldes siloen med en kran.

Specielt indenfor landbrug benyttes plansiloer, der – som navnet angiver – ligger ned i stedet for at stå op. Teknisk set er det bare en betonkasse hvor låget og en ende mangler. Her opbevares typisk ensilage. Det smarte i plansiloen er, at man kan køre med en traktor oven på indholdet og presse det sammen.
Indenfor landbruget benyttes også gastætte siloer til foderkorn. Kornet opbevares i en totalt iltfri stålsilo, og denne opbevaringsform har mange fordele – specielt bør den miljømæssige fordel nævnes, at man ved gastæt opbevaring helt sparer tørringen af kornet og insektangreb.

Overført kaldes højhuse for betonsiloer eller menneskesiloer, fordi der bor så mange oven på hinanden. Dog er flere siloer ombygget til menneskeboliger, eksempelvis Gemini Residence på Islands Brygge og en silo i Løgten kaldet Siloetten.

Eksterne henvisninger 
 Siloproducent – Assentoft 

Beholdere
Bygninger, konstruktioner og anlæg
Landbrugsbygninger
Silur

Silur er en geologisk tidsalder, som strakte sig fra 443,7 millioner år til 416,0 millioner år siden, hvor den blev afløst af Devon. Starten på Silur defineres ved første optræden af graptolitten Akidograptus ascensus.

Silur hører ind under den overordnede geologiske tid palæozoikum.

Navnet silur er opkaldt efter silurerne, en stamme i Wales.

Dyr og planter 
I silur dukker de første benfisk, skorpioner og landplanter op. I havet dominerede havskorpioner, hvor man stadig kunne finde trilobitter og mange andre af dyrene fra Kambrium og Ordovicium. Senere i perioden finder man spor af edderkopper og skolopendre.

Langs med søer og floder finder man rester af en betydelig mos-vegetation, og lidt inde i perioden dukker de første karplanter op. Den ældste og mest primitive var Cooksonia, men senere fra perioden kendes også Psilophyton og Rynia. Disse betragtes oftest som primitive ulvefodsplanter, men deres relation med mosserne er uafklaret, og de kan sagtens have været overgangsformer.

Kilder 
 Evans, D. et al: The Millennium Atlas of the North Sea, 2003, Millennium Atlas Co.,

Se også 
 Jordens geologiske historie
 Geologisk tidsskala

Eksterne henvisninger 

Palæozoikum
Geologiske perioder
Simpleks (kommunikation)

Simpleks er en betegnelse for enkelt eller enfoldig indenfor flere kommunikationsområder.

Datakommunikation 
Inden for datakommunikation bruges udtrykket også om en kommunikationsforbindelse, der kun kan transportere data den ene vej, i modsætning til halv-dupleks, hvor man på skift kan sende data den ene og den anden vej, og fuld-dupleks, der tillader at data sendes i begge retninger samtidig.
Tv er et eksempel på simpleks i praksis. Hvis der sker transmissionsfejl i en simpleks-forbindelse, har modtageren ikke mulighed for at anmode om at få informationen gensendt, og afsenderen kan ikke få bekræftelse på, at informationen er modtaget.

Kommunikationselektronik 
Indenfor kommunikationselektronikken anvendes simpleks om en taleforbindelse, der kun virker én vej ad gangen, som f.eks. en traditionel radiokommunikation (walkie-Talkie). En dupleksforbindelse tillader, at man taler i munden på hinanden som i en telefon. For en radioforbindelse kræver dette sædvanligvis 2 radiokanaler og et duplexfilter. Visse steder, f.eks. i samtaleanlæg, støder man på en simpleksteknik, der er styret efter, hvem der taler højest (så en normal samtale føles som dupleks). Dette princip kaldes semidupleks.

Se også 
 Dupleks (kommunikation)

Datatransmission
Kommunikationskredsløb
Sin

Sin har flere betydninger:

 Sin (gud) – var månegud i Babylon og Assyrien.
 Sinus  (matematisk funktion) – forkortelse for den trigonometriske funktion sinus.
 Sin (computerspil) – et computerspil.
 Sin (film fra 1915) – amerikansk stumfilm fra 1915 af Herbert Brenon
 og et stedord (tilbagevisende stedord).
Sinanthropus pekinensis

Pekingmennesket (Homo erectus pekinensis) er et fortidsmenneske fundet i 1923-27 i et hulekompleks ved byen Beijing (Beijing blev tidligere på dansk kaldt for Peking).

Homo erectus
Pleistocæn
Sinfonia

Sinfonia er italiensk for en symfoni; ouverture.

I det 17. og 18. århundrede blev navnet anvendt som titel på instrumentalværker af skiftende karakter.

I barokmusik betegner sinfonia en orkesterindledning til en opera.

Kompositionsformer
Klassisk musik
Single

Single har flere betydninger:

 Single (musik) – en grammofonplade med ét nummer på hver side. En mere moderne definition er dog en CD med 1 til 3-4 numre, der bruges til at promovere et album.
 Enlig – et voksent menneske uden fast partner.
 Single (sport) – i sportsverdenen, at der kun er én deltager på hvert hold.
 Single (bog) - En single er en journalistisk fortælling, der er længere end en avis- eller magasinartikel, men kortere end en traditionel bog og udkommer digitalt.

Se også 

Singleplayer –  i et computerspil at der kun er én spiller, modsat multiplayer.
Singularitet

En singularitet dækker over flere begreber:

 En matematisk singularitet – et punkt hvori en matematisk funktion går mod uendeligt, eller på andre måder opfører sig "grimt".
 En gravitationel singularitet – et punkt hvori en masse går mod uendeligt. Dette forårsager en uendelig krumning af rumtiden. Herunder sorte og/eller hvide huller.
 En teknologisk singularitet – et teoretisk punkt i en civilisations udvikling, hvor dens teknologiske udvikling accelererer mod uendeligt. Det menes at forekomme, hvis kunstig intelligens (A.I.) når et vist niveau.
 Singularity – et operativsystem-forskningsprojekt af Microsoft.